# Garrofó

El garrofó, fesol de la peladilla o mongeta de Lima (Phaseolus lunatus) és una planta herbàcia anual de la família de les Fabaceae, cultivada als països càlids per les seues granes consumides com a llegum a la manera de la mongeta comuna. Normalment es mengen les llavors sense la bajoca o tavella.

## Taxonomia

L. var. lunatus (Sinònim: .), família de les Fabaceae, subfamília de les Faboideae, tribu de les Phaseoleae, subtribu de les Phaseolinae.

## Nom comú

Garrofó, bajocó, fesol de garrofa, fesol de la ferradura, fesol de la peladilla, mongeta de Lima

## Origen i distribució

Aquesta espècie és originària d'Amèrica tropical i subtropical. Es va domesticar en dos centres separats, el primer als Andes cap a 2000 aC i el segon a Mesoamèrica cap al 800 de la nostra era. Cap a 1300 arribà a Nord-amèrica. Es cultiva principalment a: Mèxic, Belize, Costa Rica, Guatemala, Hondures, Nicaragua, Panamà, Veneçuela, el Brasil, Bolívia, Colòmbia, l'Equador, Perú. Avui és molt cultivada en països càlids.

## Toxicitat

Com moltes altres lleguminoses, les mongetes de Lima crues són tòxiques (ja que contenen, per exemple, fitohemaglutinina) si no es cuinen durant almenys 10 minuts. Les mongetes en conserva es poden menjar sense necessitat de cuinar-les prèviament, ja que ja estan cuinades.
Les mongetes de Lima poden contenir antinutrients com àcids fítics, saponines, oxalats, tanins i inhibidor de tripsina. Aquests impedeixen l'absorció de nutrients en els animals i poden causar danys en alguns òrgans. A més de la cocció, els mètodes de torrat, cocció a pressió, immersió i germinació també poden reduir significativament el contingut d'antinutrients.

## Nutrició

El mineral més comú en les mongetes de Lima crues és el potassi, seguit pel calci, fòsfor, magnesi, sodi i ferro. En la germinació de les mongetes de Lima, augmenta la biodisponibilitat del calci i fòsfor. A més, són una bona font de vitamina B6.

## Utilització

És un fesol blanc gros amb una textura untuosa i un sabor delicat. Temps de cocció, 40 minuts després d'haver portat a ebullició l'aigua perquè la pell no se separe. Entra com ingredient principal en nombroses receptes. Nutricionalment, com les altres espècies de mongeteres, aporta fibra i poc de greix.
Es considera essencial en l'elaboració de la paella valenciana.

### Medicina

L'alt contingut de fibra en les mongetes de Lima prevé que els nivells de sucre en sang augmentin massa ràpidament després de consumir-les gràcies a la gran quantitat de substàncies que redueixen l'absorció i al seu alt contingut de fibra soluble. La fibra soluble absorbeix aigua a l'estómac, formant un gel que retarda l'absorció dels hidrats de carboni de les mongetes. Així, les mongetes de Lima ajuden a equilibrar els nivells de sucre en sang, proporcionant una entrada estable i lenta d'energia, el que les converteix en una bona opció per a persones amb diabetis que pateixen de resistència a la insulina.

## Referències

* 1 2 «El garrofó de la paella, en perill - Revista Mètode». [Consulta: 1r maig 2018].
* ↑ «Eating Raw Kidney Beans Can Be Toxic». blogs.extension.iastate.edu. [Consulta: 19 octubre 2024].
* ↑ «Are Lima Beans Bad For You?». www.isitbadforyou.com. [Consulta: 19 octubre 2024].
* ↑ «Antinutrients in Plant-based Foods: A Review». openbiotechnologyjournal.com. [Consulta: 19 octubre 2024].
* ↑ «Effect of different processing methods on proximate, mineral and antinutrient content of lima bean (Phaseolus lunatus) seeds». arccjournals.com. [Consulta: 19 octubre 2024].
* ↑ «Lima bean nutrition: calories, carbs, GI, protein, fiber, fats». foodstruct.com. [Consulta: 19 octubre 2024].
* ↑ «Consider Lima Beans Nature's Multivitamin». www.livestrong.com. [Consulta: 19 octubre 2024].
* ↑ «Lima Beans Nutrition Facts: Learn Why You Should Add These Legumes to Your Diet». [Consulta: 19 octubre 2024].
* ↑ «Lima Beans». www.18chestnuts.com. [Consulta: 19 octubre 2024].
* ↑ «How to Regulate Your Blood Sugar — Naturally». www.alive.com. [Consulta: 19 octubre 2024].
* ↑ «Balance Your Blood Sugar Naturally: Prevention and Treatment of Hypoglycemia, Insulin Resistance, Metabolic Syndrome, and Diabetes». vitalitymagazine.com. [Consulta: 19 octubre 2024].
* ↑ «5 best foods to improve insulin resistance». www.nebraskamed.com. [Consulta: 19 octubre 2024].

## Enllaços externs

* Crop Wild Relatives Gap Analysis Portal Arxivat 2011-02-26 a Wayback Machine. reliable information source on where and what to conserve ex-situ, regarding Phaseolus genepool
* Plants For A Future: Database Search Results
* Illustrated Legume Genetic Resources Database
* Sorting Phaseolus Names
* Recording of a song called "Butter Beans" from the Florida Folklife Collection (made available for public use from the State Archives of Florida)